b'\n_START_ARTICLE_\nSam Allardyce\n_START_SECTION_\nUra pelaajana\n_START_PARAGRAPH_\nPelaajaurallaan Allardyce edusti Englannissa Boltonia, Sunderlandia, Millwallia, Coventrya, Huddersfieldia, Prestonia ja West Bromwichia sek\xc3\xa4 Yhdysvalloissa Tampa Bay Rowdiesia ja Irlannissa Limerickia.\n_START_SECTION_\nUra valmentajana\n_START_PARAGRAPH_\nValmennusurallaan h\xc3\xa4n on toiminut aiemmin Irlannissa Limerickin sek\xc3\xa4 Englannissa Blackpoolin ja Notts Countyn valmentajana._NEWLINE_Boltonin valmentajaksi Allardyce nimitettiin vuonna 1999. Bolton nousi h\xc3\xa4nen johdollaan toiseksi korkeimmalta sarjatasolta yhdeksi Valioliigan huippujoukkueista._NEWLINE_Allardyce yll\xc3\xa4tti jalkapallopiirit ilmoittamalla eroavansa Boltonin valmentajan teht\xc3\xa4vist\xc3\xa4 29. huhtikuuta 2007._NEWLINE_Syyksi veikkailtiin henkil\xc3\xb6kohtaisia syit\xc3\xa4 sek\xc3\xa4 Boltonin liian kitsasta toimintaa pelaajahankintojen suhteen. _NEWLINE_Glenn Roederin erottua Newcastlen valmentajan teht\xc3\xa4vist\xc3\xa4, Allardyce\xc3\xa4 pidettiin vahvimpana ehdokkaana h\xc3\xa4nen seuraajakseen ja 15. toukokuuta 2007 Newcastle United ilmoitti solmineensa kolmivuotisen sopimuksen h\xc3\xa4nen kanssaan. Newcastlea Allardyce ei kuitenkaan ehtinyt valmentaa kuin reilun puoli vuotta, kun h\xc3\xa4net vapautettiin teht\xc3\xa4vist\xc3\xa4\xc3\xa4n tammikuussa 2008. Kovin odotuksin joukkueeseen liittyneen valmentajan aikana Newcastle voitti 24:st\xc3\xa4 ottelusta vain kahdeksan ja on liigassa 11._NEWLINE_Allardyce oli l\xc3\xa4hes vuoden sivussa valmennusteht\xc3\xa4vist\xc3\xa4, kunnes h\xc3\xa4net joulukuussa 2008 palkattiin Valioliiga-seura Blackburn Roversin valmentajaksi potkut saaneen Paul Incen tilalle. Allardyce onnistui nostamaan Blackburnin 19. sijalta viidenneksitoista ja s\xc3\xa4ilytt\xc3\xa4m\xc3\xa4\xc3\xa4n seuran Valioliigassa. Seuraava kausi sujui Blackburnilt\xc3\xa4 kohtuullisen hyvin ja lopulta se sijoittui sarjassa kymmenenneksi. Kausi 2010\xe2\x80\x932011 alkoi edellisen tapaan sarjan keskikastissa, mutta Allardyce sai monien yll\xc3\xa4tykseksi potkut 13. joulukuuta 2010. H\xc3\xa4nen viimeiseksi otteluksi j\xc3\xa4i 2\xe2\x80\x931 tappioon p\xc3\xa4\xc3\xa4ttynyt vieraspeli h\xc3\xa4nen entist\xc3\xa4 seuraansa Boltonia vastaan. Yhten\xc3\xa4 syyn\xc3\xa4 Allardycen erottamiseen erimielisyyden pelaajasiirroista kuukautta aikaisemmin seuran ostaneiden uusien omistajien kanssa._NEWLINE_Kes\xc3\xa4kuun alussa 2011 Allardyce palasi valmmenusteht\xc3\xa4viin Valioliigasta pudonneen West Ham Unitedin per\xc3\xa4simeen.  Big-Samin johdolla West Ham sijoittui kaudella 2011/12 Englannin Mestaruussarjassa kolmanneksi ja nousi takaisin Valioliigaan. Seura pelasi Big-Samin alaisuudessa Valioliigassa kolme kautta sijoittuen parhaimmillaan 11:nneksi. Seura ei uusinut h\xc3\xa4nen sopimustaan kauden 2014/15 j\xc3\xa4lkeen. _NEWLINE_Lokakuussa 2015 Allardyce allekirjoitti kaksivuotisen sopimuksen Valioliigan h\xc3\xa4nnille juuttuneen Sunderlandin kanssa. Allardycen johdolla Sunderland ei olennaisesti parantanut peliesityksi\xc3\xa4\xc3\xa4n, vaan jatkoi taisteluaan sarjapaikkansa puolesta liigan h\xc3\xa4nnill\xc3\xa4. Lopulta seura sai ker\xc3\xa4tty\xc3\xa4 kasaan riitt\xc3\xa4v\xc3\xa4sti pisteit\xc3\xa4 ja s\xc3\xa4ilytti liigapaikan kahden pisteen erolla paikallisvastustaja Newcastle Unitediin. Hein\xc3\xa4kuussa 2016 kerrottiin, ett\xc3\xa4 Allardyce k\xc3\xa4y neuvotteluja Englannin jalkapalloliiton kanssa siirtymisest\xc3\xa4 Englannin maajoukkueen p\xc3\xa4\xc3\xa4valmentajaksi. Allardycen sopimus vahvistettiin 22. hein\xc3\xa4kuuta 2016. Allardyce erosi kuitenkin teht\xc3\xa4vist\xc3\xa4\xc3\xa4n jo 27. syyskuuta 2016 h\xc3\xa4neen kohdistuneiden korruptiosyyt\xc3\xb6sten vuoksi._NEWLINE_Allardyce nimitettiin Crystal Palacen p\xc3\xa4\xc3\xa4valmentajaksi 23. joulukuuta 2016 Alan Pardew\xe2\x80\x99n tilalle. H\xc3\xa4n teki seuran kanssa kahden ja puolen vuoden mittaisen sopimuksen. Palacen taaperrus jatkui my\xc3\xb6s Allardycen johdolla, kunnes joukkue helmi\xe2\x80\x93maaliskuussa onnistui voittamaan per\xc3\xa4ti nelj\xc3\xa4 ottelua per\xc3\xa4n j\xc3\xa4lkeen mukaan lukien huikean vierasvoiton Chelseasta. Palace voitti kev\xc3\xa4\xc3\xa4n aikana k\xc3\xa4rkiseuroista my\xc3\xb6s Arsenalin ja Liverpoolin. Palacen sarjapaikka varmistui toiseksi viimeisell\xc3\xa4 kierroksella, kun se murskasi Hull Cityn kotonaan 4\xe2\x80\x930. Kauden p\xc3\xa4\xc3\xa4tytty\xc3\xa4 Allardyce ilmoitti j\xc3\xa4tt\xc3\xa4v\xc3\xa4ns\xc3\xa4 Palacen. H\xc3\xa4n kertoi, ettei ole kiinnostunut ottamaan vastaan muitakaan valmennusteht\xc3\xa4vi\xc3\xa4, vaan haluaa keskitty\xc3\xa4 viett\xc3\xa4m\xc3\xa4\xc3\xa4n aikaa perheens\xc3\xa4 ja harrastusten parissa._NEWLINE_Allardyce valittiin kauden 2017\xe2\x80\x932018 huonosti aloittaneen Evertonin p\xc3\xa4\xc3\xa4valmentajaksi 30. marraskuuta 2017 kes\xc3\xa4\xc3\xa4n 2019 ulottuneella sopimuksella. Allardycen johdolla Everton h\xc3\xa4visi vain kahdeksan pelaamistaan 24 Valioliiga-ottelusta ja kipusi sarjassa lopulta kahdeksanneksi j\xc3\xa4\xc3\xa4den vain viiden pisteen p\xc3\xa4\xc3\xa4h\xc3\xa4n Eurooppa-liigan karsintoihin oikeuttaneesta 7. sijasta. Tuloksista huolimatta Allardyce oli Evertonin kannattajien ep\xc3\xa4suosiossa passiivisen pelityylins\xc3\xa4 vuoksi, eik\xc3\xa4 h\xc3\xa4n saanut seurajohdon teett\xc3\xa4m\xc3\xa4ss\xc3\xa4 mielipidekyselyss\xc3\xa4 kannattajien luottamusta. Kauden j\xc3\xa4lkeen Everton purki Allardycen sopimuksen.\n_START_SECTION_\nPerhe\n_START_PARAGRAPH_\nAllardyce on ollut vuodesta 1974 l\xc3\xa4htien naimisissa Lynn Allardycen kanssa. Heill\xc3\xa4 on kaksi lasta. Allardycet asuvat Boltonissa ja heill\xc3\xa4 on huvila Espanjassa.'